**TURUN LASTEN PARLAMENTTI**

**Järjestäytymiskokouksen esityslista**

**Paikka:**   Turun työväenopisto, Kaskenkatu 5  20700 Turku

**Aika:**  Maanantai 5.3.2012 kello 12.00-15.00

**Läsnä:**   Turun alakoulujen edustajat ja kutsuvieraat

**1 § KOKOUKSEN AVAUS**

Suomen Lasten Parlamentin Turun edustaja, Hanna Välimäki avaa kokouksen.

**2 § LAILLISUUDEN JA PÄÄTÖSVALTAISUUDEN TOTEAMINEN**

Järjestäytymiskokous tutustuu kokouskäyttäytymiseen. Tämän jälkeen todetaan läsnäolijat.

**3 § ESITYSLISTAN HYVÄKSYMINEN**

Järjestäytymiskokous hyväksyy esityslistan.

**4 § KOKOUKSEN JÄRJESTÄYTYMINEN**

Valitaan kokoukselle puheenjohtaja, kaksi sihteeriä, kolme ääntenlaskijaa ja kaksi pöytäkirjan tarkistajaa. Kokous jatkuu tästä eteenpäin valituilla henkilöillä ohjaajien avustuksella.

**5 § ESITTELY**

Osallistujat esittelevät itsensä. Lisäksi koulujen edustajilla on mahdollisuus kertoa koulunsa oppilaskunnan hallituksen toiminnasta kuluneen

lukuvuoden aikana.

**6 § TURUN LASTEN PARLAMENTIN HALLITUKSEN VALINTA**

Valitaan koulujen oppilaskuntien edustajista Turun Lasten Parlamentin hallitus

(10 jäsentä)**.** Hallitukseen aikovaa tulee ehdottaa kokouksessa. Ehdokkaiksi asettuneet esittelevät itsensä ja pitävät lyhyen vaalipuheen, jonka jälkeen äänestetään suljetulla lippuäänestyksellä.

**7 § TOP-KESKUKSEN YKÄ-HANKKEEN ESITTELY**

TOP- keskuksen toiminnanjohtaja Jouni Paakkinen esittelee Yhteisöllisyys, koulu ja

älykkäät palvelut -hanketta.

**8** **§ SAS-HANKKEEN VÄLITUNTIKAMPANJAN ESITTELY**

SAS-hankkeen projektipäällikkö Anu Oittinen esittelee SAS-hanketta ja syksyllä

2012 alkavaa uutta välituntikampanjaa.

**9 § TURUN LASTEN PARLAMENTIN LOGO**

Käynnistetään Turun Lasten Parlamentin logon suunnittelukilpailu.

**10 § TURUN LASTEN PARLAMENTIN HALLITUKSEN JÄSENTEN JULKISTAMINEN**

**11 §** **KOULUJEN TUOMAT ALOITTEET**

Koulujen edustajilla on mahdollisuus tuoda järjestäytymiskokoukseen aloitteita ja pyytää puheenvuoroja nostaakseen keskusteluun erilaisia ajankohtaisia, lasten elämään tai koulun toimintakulttuuriin liittyviä asioita.

**12 § MUUT ASIAT**

Seuraava Turun Lasten Parlamentin kokous 25.4.2012 klo 9-12 Turun valtuustosalissa.

**13 § KOKOUKSEN PÄÄTTÄMINEN**

Puheenjohtaja päättää kokouksen.